Diari Oficial de la Generalitat Valenciana


Sumari del DOGV 4733, del 16-04-2004 (2004/3738)

Informació pública del pla especial amb homologació modificativa 2a fase del parc logístic de Riba-roja de Túria i de l'estudi d'impacte ambiental.
---------------------------------------------------------------------------------------------------------------------------------------------------

### Dades del document

Número de DOGV
:   4733

Data del DOGV
:   16-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3738


Organisme emissor
:   Conselleria d'Infraestructures i Transport

Tipus de document
:   Anunci

Informació pública del pla especial amb homologació modificativa 2a fase del parc logístic de Riba-roja de Túria i de l'estudi d'impacte ambiental. [2004/X3738]
  
Vist el projecte de pla especial amb homologació modificativa 2a fase del parc logístic de Riba-roja de Túria, i de conformitat amb els següents:
  
Antecedents de fet
  
Primer. L'objecte del pla especial és l'homologació i reclassificació d'un àmbit de sòl per al desenvolupament de la segona fase del parc logístic de Riba-roja i definir, a més, les directrius d'ordenació d'este àmbit.
  
L'àmbit del pla especial se situa sobre terrenys dels termes municipals de Riba-roja de Túria, i Loriguilla sobre sòl classificat com a no urbanitzable d'ús agrícola.
  
L'àmbit del pla ocupa una superfície aproximada de 700.000 m².
  
Segon. Riba-roja de Túria té un Pla General d'Ordenació Urbana, aprovat definitivament amb data 23 d'octubre de 1996, i Loriguilla amb Pla General d'Ordenació Urbana, aprovat definitivament amb data 26 de setembre de 1989, que es veuen modificats pel pla especial que es tramita.
  
Fonaments de dret
  
Primer. La tramitació del projecte de pla especial, redactat a l'empara del que disposa l'article 42 de la Llei 6/1994, de 15 de novembre, de la Generalitat València, Reguladora de l'Activitat Urbanística, es realitza en els termes previstos en l'article 38 de la Llei.
  
Segon. El present projecte de pla especial s'ajusta a les determinacions contingudes en la legislació vigent en matèria de sòl i ordenació territorial.
  
Vistos els preceptes legals citats i la resta de concordant i general aplicació, resolc:
  
1r) Sotmetre a informació pública el pla especial amb homologació modificativa 2a fase del parc logístic de Riba-roja de Túria, i l'estudi d'impacte ambiental, de conformitat amb els articles 42 i 38 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística de la Generalitat Valenciana, i Llei 2/1989, de 3 de març, de la Generalitat Valenciana d'Impacte Ambiental i el seu Reglament (Decret 162/1990, de 15 d'octubre, del Consell de la Generalitat Valenciana).
  
El període d'informació pública començarà l'endemà de la publicació en el DOGV, i tindrà una duració de 20 dies.
  
2n) Ordenar la inserció d'anuncis en el DOGV i en un diari oficial d'àmplia difusió en la província de València.
  
3r) Sol·licitar a la Conselleria de Territori i Habitatge la Declaració d'Impacte Ambiental prevista en la Llei 2/1989, de 3 de març, de la Generalitat Valenciana d'Impacte Ambiental i el seu Reglament (Decret 162/1990, de 15 d'octubre, del Consell de la Generalitat Valenciana).
  
4t) Sol·licitar dictamen sobre el pla especial sotmés a informació pública als ajuntaments de Loriguilla i Riba-roja de Túria, afectats pel pla.
  
5é) Sol·licitar informe relatiu a les actuacions previstes en la zona d'afectació del bypass en l'àmbit de les seues competències als departaments administratius següents: Ministeri de Foment ?Demarcació de Carreteres?, Confederació Hidrogràfica del Xúquer, Direcció General d'Aviació Civil (Ministeri de Foment) i Direcció General de Patrimoni de la Conselleria de Cultura, Educació i Esport de la Generalitat Valenciana.
  
El pla especial s'exposarà per a la seua consulta en la Direcció General de Transports, Conselleria d'Infraestructures i Transport, av. Blasco Ibáñez, 50, 5a planta. 46708 València. Igualment es dirigiran a esta Direcció General les possibles al·legacions al pla especial.